|  |
| --- |
| Buenos Airių metropolitenasSubterráneo de Buenos Aires |
|  |
| Informacija |
| Savininkas | Subterráneos de Buenos Aires S.E. (vyriausybinė institucija) |
| Vieta | Buenos Airės |
| Transporto tipas | metropolitenas |
| Linijų skaičius | 6 |
| Stotelių skaičius | 78 |
| Keleivių per dieną | 1,7 milijono |
| Tinklalapis | www.metrovias.com.ar |
| Eksploatacija |
| Pradėta eksploatuoti | 1913 m. gruodžio 1 d. |
| Operatorius | Metrovías |
| Techninė informacija |
| Sistemos ilgis | 60 km |
| Geležinkelio vėžės | 1,435 mm (standartinė vėžė) |
| Sistemos žemėlapis |
|  |
| Vikiteka **Vikiteka: Buenos Airių metropolitenas** |

Metro traukinio viduje
**Buenos Airių metropolitenas** (isp. *Subterráneos de Buenos Aires*, dažnai tiesiog *Subte*) – metropolitenas Argentinos sostinėje Buenos Airėse. Valdomas kompanijos „Metrovías S.A.". Buenos Airių metro yra seniausias visoje Lotynų Amerikoje, Pietų pusrutulyje ir ispanakalbiame pasaulyje.

Pirmoji atkarpa atidaryta 1913 m. gruodžio 1 d. Metro tinklas sparčiai augo XX a. pradžioje, tačiau sustojo II pasaulinio karo metais. Dažnai keitėsi savininkai, vėliau metropolitenas nacionalizuotas. 1994 m. privatizuotas ir valdomas „Metrovías S.A.". Dabar tinklas vėl plečiasi. Bendras tinklo ilgis 48,9 km, tačiau iki 2011 m. siekiama išplėsti iki 89 km. Metro per metus aptarnauja 1,3 mln. keleivių. Buenos Airių metro – pigiausia ir patogiausia miesto susisiekimo priemonė.

Dabartinis tinklas
------------------

Dabartinis metro tinklas susideda iš šešių požeminių linijų, pavadintų raidėmis nuo „A" iki „E" ir „H", turinčios savo spalvas. Jų bendras ilgis – 60 km. Mieste taip pat yra vienas PreMetro E2 lengvasis traukinys. Vidutiniškai per dieną pervežama 2 milijonai keleivių ir skaičius auga. Dabar sistema yra perkrauta, o savaitgaliais perpildyta žmonių ir neveikia pakankamai gerai. Vykdoma plėtros programa ir tikimasi netolimoje ateityje prailginti bendrą ilgį iki 97 km.

Važiavimo kaina nėra brangi (ARS 2,50 (apie LTL 1,33)). Seniau buvo naudojami talonai, tačiau dabar keleiviai perka vienkartinio arba daugkartinio naudijimo korteles (vadinamas SubtePass) su magnetine juostele arba naudoja išmanąsias korteles, vadinamas Monedero, kurios gali būti iš naujo papildomos pinigais arba būti sujungtos su banko sąskaita automatiniam nurašymui. Tarukiniai važinėja nuo 5:00 iki 23:00, 3-6 minučių periodu, priklausomai nuo linijos.

**Buenos Airių metro linijos**| Linija | Spalva | Atidaryta | Originali atkarpa | Dabartinė atkarpa | Ilgis (km) | Stotelių skaičius | keleivių per dieną |
| --- | --- | --- | --- | --- | --- | --- | --- |
| Linija A | **Šviesiai mėlyna** | 1913 | Plaza de Mayo-Plaza Miserere | Plaza de Mayo-Carabobo | 10,7 | 16 | 307 188 |
| Linija B | **Raudona** | 1930 | Federico Lacroze-Callao | L. N. Alem-de Los Incas/Parque Chas | 10,2 | 15 | 412 882 |
| Linija C | **Mėlyna** | 1934 | Plaza Constitución-Diagonal Norte | Plaza Constitución-Retiro | 4,5 | 9 | 338 618 |
| Linija D | **Žalia** | 1937 | Catedral-Tribunales | Catedral-Congreso de Tucumán | 11, 0 | 16 | 440 384 |
| Linija E | **Purpurinė** | 1944 | Plaza Constitución-Gral. Urquiza | Plaza de los Virreyes-Bolívar | 9,6 | 15 | 135 549 |
| Linija H | **Geltona** | 2007 | Once-Caseros | Corrientes-Parque Patricios | 5,5 | 7 | 23 853 |
|

Nuorodos
--------

* Oficiali svetainė Archyvuota kopija 2017-10-17 iš Wayback Machine projekto.